Document ID: 31995D0410

Odločba Sveta
z dne 22. junija 1995
o določitvi pravil za mikrobiološko preizkušanje z vzorčenjem v matični ustanovi perutnine za zakol, namenjene na Finsko in Švedsko
(95/410/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali v trgovini med državami Skupnosti in pri uvozu perutnine in valilnih jajc [1] iz tretjih držav in zlasti člena 10b (1) Direktive,
ker je Komisija odobrila operativne programe za zatiranje salmonele, ki sta jih predložili Finska in Švedska; ker ti programi vsebujejo posebne ukrepe za perutnino za zakol;
ker izvajanje mikrobioloških preizkusov v ustanovi pomeni eno izmed dodatnih garancij Finski in Švedski in daje garancije, enakovredne onim iz operativnega programa Finske in Švedske, ki ga je z ustrezno Odločbo priznala Komisija;
ker morata Finska in Švedska uporabiti pri uvozu pošiljk perutnine za zakol iz tretjih držav zahteve, najmanj tako stroge kot so določene v tej Odločbi;
ker je treba pripraviti pravilnike za mikrobiološke preizkuse vzorcev tako, da se določi metoda vzorčenja, število odvzetih vzorcev in mikrobiološka metoda za preizkus vzorcev;
ker je glede obsega preizkusov in uporabljenih metod treba upoštevati mnenje Znanstvenega Veterinarskega odbora v njegovem poročilu z dne 10. junija 1994;
ker ni potrebno zahtevati mikrobioloških preizkusov za perutnino za zakol s posestva, za katero velja program, ki je enakovreden programu, ki ga izvajata Finska in Švedska;
ker morajo, v skladu s členom 10b (2) Direktive 90/539/EGS, določila te Odločbe upoštevati operativne programe, ki sta jih sprejeli in izvajali Finska in Švedska,
SPREJEL NASLEDNJO ODLOČBO:
Člen 1
Po členu 10b Direktive 90/539/EGS veljajo za pošiljke perutnine za zakol, namenjene Finski in Švedski pravila, ki jih določata člena 2 in 3.
Člen 2
Mikrobiološki preizkus na salmonele, določen v členu 10b Direktive 90/539/EGS, se izvede kot določa Priloga A.
Člen 3
1. Perutnina za zakol, namenjena na Finsko in Švedsko, mora imeti certifikat, opisan v Prilogi B.
2. Certifikat, predviden v odstavku 1 lahko:
- ali spremlja certifikat po vzorcu 5 iz Priloge IV Direktive 90/539/EGS,
- ali pa je sestavni del certifikata iz prve vrstice.
Člen 4
Svet bo na predlog Komisije pripravil predlog na osnovi poročila o rezultatih operativnih programov, ki sta jih izvedli Finska in Švedska in izkušenj pri uporabi te odločbe ter preveril to odločbo pred 1. julijem 1998.
Člen 5
Ta odločba se uporablja od 1. julija 1995.
Člen 6
Ta odločba je naslovljena na države članice.
V Bruslju, 22. junija 1995

Labels: 17
19
3
6
18